Ёсць семі, дзе мужчыны настойваюць на аборце. Вельмі шмат сітуацый, калі на гэта іх падбухторваюць уласныя маці. Прывяду толькі адзін прыклад. Аднойчы да мяне на перадабортную кансультацыю ў слязах прыйшла маладая дзяўчына, цяжарная трэцім дзіцем. Маўляў, муж сказаў: выбірай — альбо дзіця, альбо я. Як высветлілася, там рэй вядзе свякроў. Яна ўсяляк настройвала свайго адзінага сына, маўляў, ты трэцяе дзіця не пацягнеш, не выкарміш. У выніку жанчына насуперак усім нарадзіла трэцяга сына. Сёння яму тры годзікі. І што вы думаеце, нядаўна пры сустрэчы шчаслівая маці трох хлопчыкаў падзялілася: менавіта малодшага сына больш за ўсё любяць і муж, і свякроў. А была ж такая вайна з іх боку, вам проста не перадаць.